**ՀԻՄՆԱՎՈՐՈՒՄ**

**Աբովյան համայնքում ճանապարհային երթևեկության կազմակերպման սխեման հաստատելու մասին Աբովյան համայնքի ավագանու որոշման նախագծի ընդունման անհրաժեշտության վերաբերյալ**

Աբովյան համայնքում ճանապարհային երթևեկության կազմակերպման սխեման հաստատելու մասին Աբովյան համայնքի ավագանու որոշման նախագիծը կազմվել է «Տեղական ինքնակառավարման մասին» օրենքի 35-րդ հոդվածի 1-ին մասի 19-րդ կետի պահանջի համաձայն և հիմք ընդունելով  Հայաստանի Հանրապետության ոստիկանության «Ճանապարհային ոստիկանություն» ծառայության 2019 թվականի հունիսի 7-ի N 17-3-97326 գրությունը (մուտք՝ 2019 թվականի հունիսի 7-ի N Պ-1003), որով համաձայնեցվել են սխեմաները։

Համայնքում անվտանգ երթևեկությունը ապահովելու նպատակով համայնքի ղեկավարը իր լիազորությունների շրջանակներում պետք է կազմի և լիազոր մարմնի հետ համաձայնեցնելուց հետո համայնքի ավագանու հաստատմանը ներկայացնի համայնքում ճանապարհային երթևեկության կազմակերպման սխեման (համայնքային ենթակայության ճանապարհների մասով), ինչպես նաև կայացնի որոշումներ՝ այդ սխեմային համապատասխան անվտանգ երթևեկության կազմակերպման համար անհրաժեշտ ճանապարհային երթևեկության կազմակերպման կահավորանքի ու այլ տեխնիկական միջոցների տեղադրման վերաբերյալ՝ երթևեկության անվտանգության մասով համաձայնեցնելով պետական լիազոր մարմնի հետ։

Աբովյան համայնքում ճանապարհային երթևեկության կազմակերպման սխեման հաստատելու մասին Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություններ չեն առաջանում։

**ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**